Добри Жотев
Светът сънува

chitanka.info

Ти нощ безкрай!

Не вярвам вече на слуха си!

Не вярвам.

Взривени бомби в гарови чакални.

Пленени самолети.

Отровени реки и океани.

Убиващи лъчи.

Самоубийци китове.

А гибел всечовешка,

по Божия воля окована

в тъмниците на атома,

освобождение очаква.

От своите обречени!

Не вярвам вече на очите си! —

Светът сънува лоши сънища!

Сънува!

Възможно ли е геният на Злото

да е създал Доброто, за да може

безкрайно да го побеждава?

Възможно ли е?

Светът сънува лоши сънища!

Хилядолетни!

Ти, нощ без край! И без начало нощ!

Ти, свят…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.